JY LEES NOU Sperdatums shmerdatums! Só hou jy daarby
Jy ken paniek ... die gevoel wat jy ervaar sodra jy besef as jy nou begin werk, is jy reeds te laat. As jy dié scenario wil vermy, volg ons 5 wenke ...
As jy weet jy het iets om te doen, vra dat elkeen wat vir jou werk gee 'n sperdatum aandui sodat jy kan prioritiseer. 'n Goeie wenk is om jou doen-lysie volgens spertye op te stel, dan deel jy 'n lang lys in verteerbare dele op - en voel minder oorweldig.
As jy hou van uitstel, weet jy hoe vinnig jou brein op iets anders as jou werk kan fokus. Besigheidskonsultant Anne Grady sê elke onderbreking mors 10 - 15 minute.
Jy het dit al gehoor en ons sê dit weer, want dit wérk - doen jou moeilikste/aakligste taak eerste. Hoe meer jy uitstel, hoe groter word die taak in jou kop. Die sommetjie werk so:
Vertel jou man, huismaat of kollega van alles wat jy moet doen of van die taak wat jy bly uitstel. As jy dit hardop sê, hou 'n ekstra persoon jou verantwoordbaar. Dink net hoe sleg dit gaan wees om vir daardie persoon te sê jy het dit nie afgehandel nie - jou verskonings gaan opraak!
Maar, onthou ook om jou tyd te "mors"
Tim Urban was vroeër vanjaar 'n gasspreker by een van TED se konferensies. Hy verduidelik wat die verskil tussen uitstellers en 'nie-uitstellers' is en ook hoe jy jou tyd beter kan "mors".